

ສາທາລະນະລັດ ປະຊາທິປະໄຕ ປະຊາຊົນລາວ

ສັນຕິພາບ ເອກະລາດ ປະຊາທິປະໄຕ ເອກະພາບ ວັດທະນະຖາວອນ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ບົດລາຍງານ**

**ຮຽນ:** ທ່ານຫົວໜ້າຜູ່ປະສານງານ ແລະ ທ່ານຫົວໜ້າຊ່ຽວຊານໂຄງການ ຕາບີ

**ທີ່ນະຄອນຫລວງ ວຽງຈັນ**.

**ເລື່ອງ:** ລາຍງານການປະຕິບັດໜ້າທີ່ຮັບຜິດຊອບ, ຄວາມຄືບໜ້າ ແລະ ການຊີ້ນໍາໂຄງການຍອ່ຍຂອງ

 ສະຫະພັນແມ່ຍິງແຂວງ ປະຈໍາເດືອນ ມີຖຸນາ (6) 2016.

* 1. **ໃຫ້ທິດຊີ້ນໍາ, ນໍາພາອອກແບບວິທີການ ແລະເຄື່ອງມື, ວາງແຜນ, ຮ່ວມຈັດຕັ້ງປະຕິບັດຝຶກອົບຮົມກ່ຽວກັບຂະບວນການຜະລິດໄຄແຜ່ນ, ລົງຊຸກຍູ້, ກວດກາ, ຕິດຕາມ ແລະ ການປະເມີນຜົນກິດຈະກໍາ ເພືອ່ຜັນຂະຫຍາຍແຜນການ ແລະສອດຄອ່ງກັບແຜນການພັດທະນາສະຫະພັນແມ່ຍິງທີ່ວາງອອກ :**
		1. ແນະນໍາ ແລະ ແບ່ງຄວາມຮັບຜິດຊອບໃຫ້ທິມງານມາຈາກສະຫະພັນແມ່ຍິງແຂວງ, ສະຫະພັນແມ່ຍິງເມືອງ ຫລວງພະບາງ, ຊຽງເງິນ, ຈອມເພັດ, ວຽງຄໍາ, ນໍ້າບາກ ໃນການບັນທຶກເນື້ອໃນສໍາພາດ, ການເກັບກໍາຂໍ້ມູນການຜະລິດຕາມແບບຟອມທີ່ໄດ້ສ້າງໄວ້ ຂອງໂຄງການຍອ່ຍ ສົ່ງເສີມ ແລະ ພັດທະນາຄຸນນະພາບໄຄແຜ່ນ.
	2. **ອອກແບບ, ເຄື່ອງມື, ວິທີການ ແລະ ຂະບວນການເກັບກໍາ ຫຼື ສຶກສາຂໍ້ມູນ ຫຼື ບັນທຶກຂໍ້ມູນ ແລະ ວິເຄາະຂໍ້ມູນຜົນໄດ້ຮັບ ຕ່າງໆຂອງການຈັດຕັ້ງປະຕິບັດກິດຈະກໍາຍ່ອຍ ຫຼື ໂຄງການຍ່ອຍ (ການປູກເຫັດທໍາມະຊາດ) ແລະໂຄງການຍອ່ຍປັບປຸງຄຸນນະພາບໄຄແຜ່ນ.**
		1. ສ້າງແບບຟອມລົງຕິດຕາມທ້າຍໂຄງການ ເຊັ່ນ: ແບບຟອມສໍາພາດລວມຄະນະກໍາມະການ, ຄະນະກຸ່ມ ແລະ ສະມາຊິກກຸ່ມຜະລິດໄຄແຜ່ນ, ແບບຟອມການຜະລິດໄຄແຜ່ນ, ແບບຟອມຕິດຕາມກອງທຶນ, ແບບ ຟອມຈໍານວນພົນໃນຄອບຄົວສະມາຊິກກຸ່ມຜະລິດໄຄແຜ່ນ, ແບບຟອມເກັບກໍາຂໍ້ມູນການຂາຍໄຄແຜ່ນ ແລະໄຄດິບຂອງແມ່ຄ້າ, ແບບຟອມສະຖິຕິຈໍານວນພົນບ້ານເປົ້າໝາຍໂຄງການຍອ່ຍ ສົ່ງເສີມ ແລະ ພັດທະ ນາຄຸນນະພາບໄຄແຜ່ນ.
		2. ສ້າງແບບຟອມສົມທຽບຂໍ້ມູນເຫັດທໍາມະຊາດໄລຍະ 3 ປີ ( ເດືອນ ກໍລະກົດ 2013 ເຖິງ ມີຖຸນາ 2016)
	3. **ນໍາພາອອກແບບການສັງລວມປຶ້ມຄູ່ມືຖານຂໍ້ມູນ (ສ້າງເປັນ profile) ໄຄແຜ່ນໃຫ້ສໍາເລັດສົມບູນ ແລະມິຄຸນນະພາບ.**
		1. ສັງລວມຂໍ້ມູນເຫັດ, ວິເຄາະຂໍ້ມູນ ແລະ ສ້າງເປັນຖານຂໍ້ມູນເຫັດໄລຍະ 3 ປີ ( ເດືອນ ກໍລະກົດ 2013 ເຖິງ ມີຖຸນາ 2016)
		2. ສັງລວມຂໍ້ມູນພົນລະເມືອງ, ສະມາຊິກກຸ່ມຜະລິດໄຄແຜ່ນ, ສະມາຊິກກຸ່ມປູກເຫັດແຕ່ລະບ້ານ ແລະ ສ້າງເປັນຖານຂໍ້ມູນ.
	4. **ອອກແບບເຄື່ອງມື ແລະວິທີການ ເພືອ່ແຊກຊຶມ (ເຊືອ່ມຊຶມ-ເຊືອ່ມສານເຂົ້າ) ທາງດ້ານຄວາມສະເໝີພາບດ້ານຍິງ - ຊາຍ ແລະຊົນເຜົ່າໃຫ້ຮັບປະກັນວຽກງານດ່ັງກ່າວໄດ້ປິ່ນອອ້ມເຂົ້າໃນບັນດາກິດຈະກໍາທີ່ກ່າວມາ່ຂ້າງເທິງນີ້.**
		1. ຂຽນເອກະສານໂຄສະນາໃຫ້ທິມງານໂຄສົກວິທະຍຸ ເພືອ່ອອກລາຍການວິທະຍຸ ຄວາມຮູ້ຄູ່ແມ່ຍິງແຕ່ລະອາທິດ ຊຶ່ງມີເນື້ອໃນລາຍງານຄວາມຄືບໜ້າຂອງໂຄງການຍອ່ຍ ສົ່ງເສີມປູກເຫັດທໍາມະຊາດ ແລະໂຄງການຍອ່ຍ ສົ່ງເສີມ ແລະ ພັດທະນາຄຸນນະພາບໄຄແຜ່ນ, ແນະນໍາວິທີການປຸງແຕ່ງເຫັດ ແລະ ຄວາມຮູ້ພື້ນບ້ານໃນການທົດສອບທາດເບື່ອໃນເຫັດ, ປຸກລະດົມເອື້ອຍນອ້ງໃຫ້ເປັນເຈົ້າການສຶກສາອົບຮົມລູກ, ຜົວໃນການລ່າສັດໃນຊ່ວງລະດູສັດແຜ່ນພັນ ລວມທັງການຫ້າມລ່າສັດທີ່ຜິກັບລະບຽບກົດໝາຍ.
	5. **ຄົ້ນຄວ້າພິຈາລະນາ ແລະອະນຸມັດການປະຕິບັດແຜນວຽກ ແລະບົດລາຍງານໂຄງການຍ່ອຍ ຫຼື ສັນຍາໃນກິດຈະກໍາຍ່ອຍ:**
		1. ກວດກາແຜນກິດຈະກໍາ ໂຄງການ ສົ່ງເສີມການປູກເຫັດທໍາມະຊາດ ແລະ ໂຄງການຍອ່ຍ ສົ່ງເສີມ ແລະ ພັດທະນາຄຸນນະພາບໄຄແຜ່ນ ເດືອນ ມີຖຸນາ ແລະ ອະນຸມັດໃຫ້ທິມງານເຄືອ່ນໄຫວຕາມແຜນວຽກທີ່ໄດ້ວາງໄວ້.
	6. **ລົງສັງເກດຕີລາຄາຄວາມຄືບໜ້າຂອງກິດຈະກໍາໂຄງການຍອ່ຍ, ໃຫ້ທິດຊີ້ນໍາໃນການແກ້ໄຂບັນຫາຂໍ້ຄົງຄ້າງ ໂດຍສົມທົບກັບອົງການຈັດຕັ້ງບ້ານ ແລະພາກສ່ວນອື່ນໆທີ່ກ່ຽວຂອ້ງແກ້ໄຂຊ່ວຍ:**
		1. ປະຊຸມປຶກສາຫາລືກັບການຈັດຕັ້ງບ້ານ ແລະກຸ່ມປູກເຫັດຢູ່ 5 ບ້ານ ໃນການປັບປຸງກຸ່ມປູກເຫັດ ແລະ ຄັດເລືອກເອົາຜູ່ຈະໄປຝຶກອົບຮົມການຜະລິດຫົວເຊືອເຫັດປ່ຽນແທນຜູ່ເກົ່າບໍ່ສາມາດໄປຝຶກອົບຮົມ.
		2. ຈັດກອງປະຊຸມສໍາພາດລວມຄະນະກໍາມະການ, ຄະນະກຸ່ມ ແລະສະມາຊິກກຸ່ມຜະລິດໄຄແຜ່ນ ຮັບຟັງການຕີລາຄາຜົນໄດ້ຮັບ, ບັນຫາ/ອຸປະສັກ, ວິທີແກ້ໄຂທີ່ສໍາເລັດ ແລະບັນຫາທີ່ຍັງບໍ່ທັນໄດ້ແກ້ໄຂ, ຂໍ້ສະເໜີແນະຕ່າງໆ ພອ້ມທັງປຶກສາຫາລືຮ່ວມກັນຊອກຫາວິທີການແກ້ໄຂ.
	7. **ພົວພັນປະສານງານ, ລາຍງານການປະຕິບັດໂຄງການໃຫ້ປະທານສະຫະພັນແມ່ຍິງແຂວງ, ຄະນະນໍາຂັ້ນເມືອງເປົ້າ ໝາຍ ແລະ ຂໍທິດຊີ້ນໍາຕ່າງໆ ຕາມຄວາມຈໍາເປັນ:**
		1. ລາຍງານການປະຕິບັດກິດຈະກໍາຂອງໂຄງການຍອ່ຍ ສົ່ງເສີມການປູກເຫັດທໍາມະຊາດ, ໂຄງການ ຍອ່ຍ ສົ່ງເສີມ ແລະ ພັດທະນາຄຸນນະພາບການຜະລິດໄຄແຜ່ນ ປະຈໍາເດືອນ ມີຖຸນາ 2016 ໃຫ້ປະທານ ສຍຂ, ໂຄງການ ຕາບີ ຫລວງພະບາງ, ວຽງຈັນ.
		2. ປຶກສາຫາລືຊອກຫາວິທີແກ້ໄຂບັນຫາການສະຫລຸບລາຍງານຂອງຜູ້ຈັດຕັ້ງປະຕິບັດໂຄງການຍອ່ຍ ແລະການຂຽນບົດສະເໜີໂຄງການສືບຕໍ່ໄລຍະໃໝ່.
	8. **ພົວພັນປະສານສົມທົບບັນດາໜ້າວຽກກັບຫ້ອງການປະສານງານໂຄງການຕາບີ ຫລວງພະບາງ ແລະວຽງຈັນ:**
		1. ປຶກສາຫາລືກັບໂຄງການ ຕາບີ ຫລວງພະບາງ ກ່ຽວກັບການສະຫລຸບວຽກງານການເງິນ ທີ່ໄດ້ປະຕິບັດກິດຈະກໍາສໍາເລັດໃນເດືອນ ເມສາ ແລະພຶດສະພາ 2016.
	9. **ໃຫ້ທິດຊີ້ນໍາ-ນໍາພາເອື້ອຍນ້ອງວິຊາການສ້າງແຜນການ, ຂຽນບົດສະຫລຸບລາຍງານກິດຈະກໍາ, ປະຈໍາງວດ ແລະທ້າຍໂຄງການຍ່ອຍ (SPA) ຫຼື ສັນຍາກິດຈະກໍາຍ່ອຍ (SAA) ທາງດ້ານປະລິມານແລະຄຸນນະພາບໃຫ້ທັນກັບສະພາບການ.**
		1. ປະຊຸມນໍາພາຜູ້ຈັດຕັ້ງປະຕິບັດໂຄງການຍອ່ຍ ສົ່ງເສີມການປູກເຫັດທໍາມະຊາດສະຫລຸບກິດຈະກໍາເດືອນ ມີນາ-ມີຖຸນາ 2016.
	10. **ອໍານວຍຄວາມສະດວກ ແລະນໍາພາສ້າງພາລະບົດບາດ. ກົດລະບຽບຂອງກຸ່ມ ລວມທັງຈັດຝຶກອົບຮົມການບໍລິຫານກິດຈະກໍາ ແລະ/ຫລືກອງທຶນອີງຕາຫົວຂໍ້.**

2.10.1 ແນະນໍາ, ບໍາລຸງຄືນແບບແຜນວິທີເຮັດວຽກຂອງຄະນະກໍາມະການ, ຄະນະກຸ່ມຜະລິດໄຄແຜ່ນ ແລະການແລກປ່ຽນບົດຮຽນການຜະລິດໄຄແຜ່ນລະຫວ່າງສະມາຊິກດ້ວຍກັນ.

* 1. **ແນະນໍາ, ນໍາພາແບບແຜນວິທີເຮັດວຽກໃຫ້ທິມງານ ໂດຍສະເພາະຜູ່ຮັບຜິດຊອບກິດຈະກໍາຍອ່ຍ ຫລື ໂຄງການຍອ່ຍໃຫ້ຈັດຕັ້ງປະຕິບັດໃຫ້ມີຜົນສໍາເລັດທາງດ້ານປະລິມານ ແລະຄຸນນະພາບສູງໃຫ້ທັນກັບເວລາ.**
		1. ປະຊຸມຮ່ວມກັບຜູ່ຈັດຕັ້ງປະຕິບັດໂຄງການບຍອ່ຍຖອດຖອນບົດຮຽນການປະຕິບັດວຽກຜ່ານມາ ແນະນໍາຄືນແບບແຜນວິທີເຮັດວຽກ, ການຍົກສູງຄວາມຮັບຜິດຊອບໃນການປະຕິບັດວຽກ, ການສະຫລຸບລາຍງານ , ການສ້າງແຜນການ, ການພົວພັນປະສານງານກັບ ໂຄງການ ຕາບີ ແລະການກະກຽມຂຽນບົດສະເໜີໂຄງການຍອ່ຍ ສົ່ງເສີມການປູກເຫັດທໍາມະຊາດໄລຍະໃໝ່ ເພືອ່ປັບປຸງຄຸນນະພາບຂອງວຽກງານໃນຕໍ່ໜ້າ.
	2. **ຊຸກຍູ້, ຕິດຕາມ, ກວດກາ, ອໍານວຍຄວາມສະດວກກ່ຽວກັບຂະບວນການຜະລິດໄຄແຜ່ນ ແລະ ການປູກເຫັດໃນລະດູການຕ່າງໆ ແລະ ການຈໍາໜ່າຍຂອງແຕ່ລະຜະລິດຕະພັນທີ່ກ່າວມາ.**
		1. ລົງຕິດຕາມການເກີດເຫັດປູກຢູ່ 5 ບ້ານ ແລະ ຕິດຕາມ ກຸ່ມຜະລິດໄຄແຜ່ນ 8 ບ້ານ ຢູ່ 5 ເມືອງເປົ້າໝາຍ.

ດ່ັງນັ້ນ ຈຶ່ງໄດ້ລາຍງານມາຍັງທ່ານ ເພືອ່ຮັບຊາບ

 ຫລວງພະບາງ, ວັນທີ 29 **ມີຖຸນາ (6) 2016**

ຜູ່ລາຍງານ

**ບົວຈັນ ນາມມະວົງ**